cyanic-selkie/wikianc huggingface dataset:
สโมสรฟุตบอลแมนเชสเตอร์ยูไนเต็ดในฤดูกาล 2019–20
เอฟเอคัพ
ในฐานะทีมจากพรีเมียร์ลีก, แมนเชสเตอร์ยูไนเต็ดเข้าสู่ เอฟเอคัพ ฤดูกาล 2019–20 ในรอบที่สาม. การจับสลากได้จัดขึ้นเมื่อวันที่ 2 ธันวาคม ค.ศ. 2019 และยูไนเต็ดถูกจับสลากออกไปเยือนทีมร่วมพรีเมียร์ลีก วุลเวอร์แฮมป์ตันวอนเดอเรอส์.
อีเอฟแอลคัพ
ในฐานะหนึ่งในเจ็ดสโมสรจากอังกฤษที่เข้าร่วมการแข่งขันสโมสรยุโรปในฤดูกาล 2019–20, แมนเชสเตอร์ยูไนเต็ดเข้าสู่ อีเอฟแอลคัพ ฤดูกาล 2019–20 ในรอบที่สาม.
รอบแบ่งกลุ่ม
จบอันดับที่หกใน พรีเมียร์ลีก ฤดูกาล 2018–19, แมนเชสเตอร์ยูไนเต็ดจะลงเล่นใน ยูฟ่ายูโรปาลีกในฤดูกาล 2019–20, เข้าสู่รอบแบ่งกลุ่ม. นี่เป็นครั้งแรกของสโมสรในการเข้าร้วมแคมเปญยูฟ่ายูโรปาลีกนับตั้งแต่ชนะเลิศถ้วยใบนี้ในฤดูกาล 2016–17 และเป็นสมัยที่สี่ในเก้าปี, โดยที่ก่อนหน้านี้เคยลงเล่นในรอบแพ้คัดออกในฤดูกาล 2011–12 และ 2015–16. การจับสลากสำหรับรอบแบ่งกลุ่มจะจัดขึ้นในโมนาโกเมื่อวันที่ 30 สิงหาคม ค.ศ. 2019.
รอบแพ้คัดออก
การจับสลากสำหรับรอบ 32 ทีมสุดท้ายได้ดำเนินการเมื่อวันที่ 16 ธันวาคม ค.ศ. 2019. พวกเขาจะได้พบกับทีมจากเบลเยียม กลึบบรึคเคอ, ซึ่งจะเป็นการเผชิญหน้าของพวกเขาเป็นครั้งแรกตั้งแต่ ยูฟ่าแชมเปียนส์ลีก ฤดูกาล 2015–16 รอบเพลย์ออฟ; ยูไนเต็ด ในครั้งที่ผ่านมารวมผลสองนัดเคยเอาชนะไปได้ 7–1.
สถิติผู้เล่น
''สถิติคิดคำนวณเมื่อวันที่ 16 สิงหาคม ค.ศ. 2020.''
อาแช
อาแช (阿青; พินอิน: Ā qīng) ยอดฝีมือจากนวนิยายกำลังภายในของกิมย้ง เรื่อง กระบี่นางพญา เรื่องสั้นสุดท้ายก่อนที่จะยุติบทบาททางวงการนักเขียนหันไปเอาดีกับสำนักพิมพ์ของตนเอง
ในเรื่องกระบี่นางพญานั้นตรงกับสมัยทางประวัติศาสตร์ของจีนคืออยู่ในช่วงยุคเลียดก๊ก ถือเป็นเรื่องย้อนยุคที่สุดของกิมย้งก็ว่าได้ อาแชนั้นเป็นสาวชาวบ้านธรรมดาที่มีอาชีพเลี้ยงแพะ ทุกวันได้แต่ฝึกกระบี่กับลิง เนื่องจากไม่มีทุนทรัพย์ที่จะหาซื้อกระบี่จริงมาใช้ เมื่ออาแชต่อสู้กับลิงไปเรื่อยๆ ก็สามารถตีลิงจนบาดเจ็บและหนีหายไป
ตอนที่แสดงความเป็นสุดยอดฝีมือของอาแชได้เป็นอย่างดี คือ ตอนที่อาแชบุกฝ่ากองทัพแคว้นเวียดเข้าไปหมายสังหารไซซี เนื่องจากถูกไซซีแย่งชายอันเป็นที่รักไป แต่เมื่ออาแชบุกฝ่าไปถึงตัวไซซีได้ อาแชกลับถูกอานุภาพความงามของนางหยุดยั้งสภาวกระบี่ลง ทำให้ไม่สามารถสังหารไซซีได้ตามใจปรารถนาแต่แรก และด้วยความแรงของกระบี่นั้นของอาแชได้ฝากรอยแผลไว้ที่หัวใจของไซซี ทำให้ไซซีต้องกุมหัวใจตลอดเวลา เกิดเป็นภาพ ไซซีกุมหัวใจ อันงดงามที่สุดบนพื้นพิภพ
จุดที่แสดงความเป็นสุดยอดฝีมือของอาแชได้ดีที่สุดคือการที่อาแชบุกฝ่าเข้าไปในกองทัพแคว้นเวียดด้วยไม้ไผ่เพียงกิ่งเดียว และที่สำคัญนางได้กลับออกมาด้วยอาการไร้ซึ่งรอยขีดข่วน ยากที่จะหายอดฝีมือในเรื่องใดของกิมย้งเทียบเคียง ด้วยเหตุการณ์นี้ทำให้อาแชได้ฉายา หนึ่งเดียวสยบกองทัพ และชื่อเพลงกระบี่ของนางก็มีชื่อว่า เพลงกระบี่แคว้นเวียด
อ้างอิง
Dama de Yue Yuenü
แบทเทิลกราวด์ (2015)
แบทเทิลกราวด์ (2015) (Battleground (2015)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 19 กรกฎาคม 2015 ณ สนาม สก็อตเทรด เซ็นเตอร์ ในเมืองเซนต์หลุยส์, รัฐมิสซูรี สหรัฐอเมริกา ซึ่งจัดเป็นปีที่ 3 ของศึกแบทเทิลกราวด์
เบื้องหลัง
ในมันนีอินเดอะแบงก์ (2015) เซท โรลลินส์สามารถป้องกันแชมป์ WWE World Heavyweight Championship มาได้จากเอาชนะ ดีน แอมโบรส ในรอว์คืนต่อมา (15 มิถุนายน) ทริปเปิลเอชกับสเตฟานี แม็กแมนออกมาที่เวทีเพื่อประกาศตัวผู้ท้าชิงแชมป์คนต่อไปในแบทเทิลกราวด์ และคนที่ออกมาท้าชิงแชมป์คือบร็อก เลสเนอร์ ที่มาขอรีแมตช์กับโรลลินส์(หลังจากเสียแชมป์ให้โรลลินส์ในเรสเซิลเมเนีย ครั้งที่ 31)
ในมันนีอินเดอะแบงก์ เบรย์ ไวแอ็ตต์ได้มาก่อกวนการปล้ำของโรแมน เรนส์ในมันนีอินเดอะแบงก์แลดเดอร์แมตช์ ทำให้เรนส์พลาดโอกาสคว้ากระเป๋า และมีการประกาศให้ทั้งคู่เจอกันในแบทเทิลกราวด์
ในอิลิมิเนชั่น แชมเบอร์ (2015) แชมป์ NXT เควิน โอเวนส์ เอาชนะแชมป์ WWE United States Championship จอห์น ซีนาไปได้ ในมันนีอินเดอะแบงก์ ซีนาเอาชนะโอเวนส์ไปได้ในรีแมตช์ ในรอว์ (22 มิถุนายน) ซีนาได้รับคำท้าของโอเวนส์ ในการชิงแชมป์ United States Championship ในศึก The Beast in the East วันที่ 4 กรกฎาคม โอเวนส์ เสียแชมป์ NXT ให้ฟิน บาเลอร์
คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี
คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี (บางมด) เริ่มเปิดการเรียนการสอนตั้งแต่ พ.ศ. 2538 โดยหลักสูตรแรกที่เปิดสอนคือหลักสูตรเทคโนโลยีสารสนเทศ เพื่อตอบสนองต่อความต้องการบุคลากรทางด้านเทคโนโลยีสารสนเทศในเวลานั้น และในขณะนั้นถือเป็นคณะเดียวในประเทศไทย ที่เปิดสอนสาขาเทคโนโลยีสารสนเทศทั้งในระดับปริญญาตรี ปริญญาโท และปริญญาเอก โดยการสอนมุ่งเน้นไปที่การปฏิบัติเพื่อนำไปใช้จริงในสภาวะแวดล้อมแบบธุรกิจ และมีระบบส่งเสริมการเรียนรู้เพื่อรองรับนักศึกษาที่ต้องการศึกษานอกชั้นเรียน (Classroom on demand) อนึ่งสามารถเรียกคณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรีได้สั้นๆ ว่า SITตามชื่อย่อภาษาอังกฤษของคณะ
ประวัติ
คณะเทคโนโลยีสารสนเทศ เริ่มดำเนินงานตั้งแต่ปี พ.ศ. 2534 และเป็นส่วนราชการตามพระราชกฤษฎีกาแบ่งส่วนราชการสถาบันเทคโนโลยีพระจอมเกล้าธนบุรี ตามราชกิจจานุเบกษา ฉบับที่ 114 วันที่ 21 พฤษภาคม พ.ศ. 2540 โดยมี ดร.กฤษณพงศ์ กีรติกร เป็น ประธานโครงการจัดตั้งคณะฯ โดยมีวัตถุประสงค์ในการจัดตั้งคณะเพื่อเปิดการเรียนการสอนให้กับนักศึกษาตั้งแต่ระดับปริญญาตรีขึ้นไป ให้มีความรู้ความสามารถในด้านเทคโนโลยีสารสนเทศ และทำการวิจัยประยุกต์ทางเทคโนโลยีสารสนเทศ ทั้งยังให้บริการวิชาการคอมพิวเตอร์และการประมวลสารสนเทศให้แก่หน่วยงานทั้งภายในและภายนอกมหาวิทยาลัย โดยเริ่มแรกนั้น ใช้พื้นที่บริเวณอาคารเรียนรวม 2 ชั้น 3 ในมหาวิทยาลัยเทคโนโลยีพระจอมเกล้าธนบุรี
คณะฯ ได้เปิดการเรียนการสอนในหลักสูตรวิทยาศาสตร์บัณฑิต สาขาวิชาเทคโนโลยีสารสนเทศ (2 ปีต่อเนื่อง) ในวันที่ 1 สิงหาคม พ.ศ. 2538 และต่อมาในวันที่ 1 พฤศจิกายน พ.ศ. 2538 ก็ได้เปิดสอนในหลักสูตรวิทยาศาสตรมหาบัณฑิต สาขาวิชาเทคโนโลยีสารสนเทศ และการจัดตั้งห้องสมุดขึ้นเพื่อเป็นแหล่งค้นคว้าและพัฒนาความรู้ให้แก่นักศึกษา คณาจารย์และ พนักงาน ต่อมาในเดือนมิถุนายน พ.ศ. 2539 ทางคณะฯ ได้ขยายวิทยาเขตไปยังจังหวัดราชบุรี ซึ่งเปิดสอนในหลักสูตรวิทยาศาสตร์บัณฑิต สาขาวิชาเทคโนโลยีสารสนเทศ โดยมีรูปแบบการจัดทำการเรียนการสอนผ่านทางระบบ VDO Conference จากวิทยาเขตธนบุรีเพื่อให้ได้มาตรฐานการสอนที่เท่าเทียมกัน และในเดือนเดียวกันนั้น ได้มีการจัดตั้งศูนย์ประสานงานภาษาอังกฤษ (English Language Coordination Section หรือ ELCS) ขึ้น เพื่อสนับสนุนการพัฒนาทักษะภาษาอังกฤษให้กับนักศึกษาและบุคลากรของคณะฯ
ในวันที่ 17 มิถุนายน พ.ศ. 2542 ได้มีการปรับหลักสูตรวิทยาศาสตร์มหาบัณฑิต สาขาวิชาเทคโนโลยีสารสนเทศ ด้วยร่วมมือกับองค์กรเอกชนที่มีความเชี่ยวชาญทางด้านเทคโนโลยีสารสนเทศ ได้แก่ไอบีเอ็ม (IBM), ออราเคิล (Oracle) และทรีคอม (3Com) โดยเน้นรูปแบบการสอนสัมมนาเชิงปฏิบัติการ (Workshop) โดยผู้ที่สำเร็จการศึกษาในหลักสูตรนี้จะได้ประกาศนียบัตรที่รับรองร่วมกันโดยคณะฯ และองค์กรที่ร่วมมือ หลักสูตรที่คณะฯ เปิดสอนเป็นหลักสูตรต่อมาคือหลักสูตรวิทยาศาสตร์บัณฑิต สาขาวิทยาการคอมพิวเตอร์ (หลักสูตรภาษาอังกฤษ) ในวันที่ 1 มิถุนายน พ.ศ. 2543 และหลักสูตรปรัชญาดุษฎีบัณฑิต สาขาวิชาเทคโนโลยีสารสนเทศ (ภาษาอังกฤษ) ในวันที่ 24 เมษายน พ.ศ. 2543 และหลักสูตรปรัชญาดุษฎีบัณฑิต สาขาวิชาวิทยาการคอมพิวเตอร์ (ภาษาอังกฤษ) ในวันที่ 18 เมษายน พ.ศ. 2548 ตามลำดับ
ปัจจุบันคณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี(บางมด)ถือว่าเป็นคณะไอที ที่มีหลักสูตรและสาขาวิชามากที่สุดในประเทศไทย รวมทั้งหมด 9 หลักสูตร ทั้งในระดับ ป.ตรี ป.โท และป.เอก อีกทั้งยังเป็นคณะไอทีคณะแรกของประเทศไทยที่เปิดสอนในทุกระดับ ตั้งแต่ ป.ตรี ป.โท และป.เอก ด้วยเช่นกัน
ระดับปริญญาเอก 2 หลักสูตร
ทั้งนี้ หลักสูตรวิทยาศาสตรบัณฑิต (วท.บ.) หลักสูตร 2 ปี (ปวส.ต่อเนื่อง) ใน 1 สาขาวิชา ดังนี้
พ็อกเก็ตมอนสเตอร์ การผจญภัยของลิโกะกับรอย
พ็อกเก็ตมอนสเตอร์ การผจญภัยของลิโกะกับรอย หรือ โปเกมอน ฮอไรซันส์ (Pokémon Horizons) เป็นอนิเมะชุดทางโทรทัศน์ของโปเกมอนลำดับที่ 8
ภาพรวม
พ็อกเก็ตมอนสเตอร์ การผจญภัยของลิโกะกับรอย เป็นอนิเมะซีรีส์ชุดที่ 8 โดยอนิเมะเรื่องนี้ได้มีการประกาศเปิดตัวทางในวิดีโอเมื่อวันที่ 16 ธันวาคม ค.ศ 2022 ตัวเอกของเรื่องมี 2 คนคือ ลิโกะ กับ รอย ทั้งนี้เส้นเรื่องยังอยู่ในโลกเดียวกันกับ พ็อกเก็ตมอนสเตอร์ อนิเมะลำดับที่ 7 และมีองค์ประกอบอ้างอิงมาจากเกม โปเกมอน สการ์เล็ต และ ไวโอเล็ต
สหภาพฟุตบอลแคริบเบียน
สหภาพฟุตบอลแคริบเบียนได้เริ่มก่อตั้งขึ้นในเดือนมกราคม ค.ศ.1978 และจัดการแข่งขันในระดับภูมิภาคโดยอยู่ภายใต้การควบคุมของคอนคาแคฟ ในปัจจุบันมีสมาชิก 31 สมาคมฟุตบอล โดยในจำนวนนี้มี 25 สมาคมฟุตบอลที่เป็นสมาชิกของฟีฟ่า และมี 6 สมาคมฟุตบอลจากดินแดนอาณานิคมที่ยังไม่ได้เป็นสมาชิกของฟีฟ่า
การจัดการแข่งขันฟุตบอลในภูมิภาคที่จัดขึ้นโดยสหภาพฟุตบอลแคริบเบียนคือการแข่งขัน แคริบเบียน คัพ ที่เป็นการแข่งขันระดับทีมชาติ และ ซีเอฟยู คลับ แชมเปียนชิป ที่เป็นการแข่งขันระดับสโมสร โดยสโมสรที่ได้แชมป์ ,รองแชมป์ และอันดับ 3 ของรายการซีเอฟยู คลับ แชมเปียนชิป จะได้สิทธิแข่งขันในรายการ คอนคาแคฟแชมเปียนส์ลีก
ประวัติ
สหภาพฟุตบอลแคริบเบียน เริ่มก่อตั้งขึ้นจากการที่ แพทริก เรย์มอนด์ นักฟุตบอลทีมชาติตรินิแดดและโตเบโก ได้หารือกับ ฟิล วูสแนม ที่เป็นหนึ่งในคณะกรรมการบริหารของ นอร์ท อเมริกัน ซอกเกอร์ลีก (เอ็นเอเอสแอล)  โดยวูสแนมเป็นอดีตกองหน้าทีมชาติเวลส์ ที่เคยโด่งดังกับสโมสรเวสต์แฮม ยูไนเต็ดและแอสตันวิลลา และได้ใช้ชีวิตในช่วงท้ายของอาชีพนักฟุตบอลด้วยการเล่นให้กับสโมสรแอตแลนตา ชิฟส์ ในนอร์ท อเมริกัน ซอกเกอร์ลีก โดยหลังจากเลิกเล่นฟุตบอล วูสแนมได้เป็นหนึ่งในคณะกรรมการบริหารของเอ็นเอเอสแอล
แพทริก เรย์มอนด์ ได้หารือกับวูสแนม ในเรื่องของกรรมสิทธิ์และสิทธิประโยชน์ของทีมจากแถบแคริบเบียนใน เอ็นเอเอสแอล วูสแนมจึงมีความคิดในการก่อตั้ง คาริบเบียน โปรเฟสชันนัลลีก ที่เป็นการแข่งขันกันระหว่างทีมในภูมิภาคแคริบเบียน แยกต่างหากจาก เอ็นเอเอสแอล ประกอบกับ เซอร์ สแตน เราส์ อดีตประธานของฟีฟ่า มีข้อเสนอแนะให้มีองค์กรฟุตบอลที่ดูแลสิทธิประโยชน์ทางธุรกิจของทีมในแถบแคริบเบียน โดยให้เป็นองค์กรย่อยภายใต้การควบคุมของคอนคาแคฟ
ในเดือนสิงหาคม ค.ศ. 1977 แพทริก เรย์มอนด์ จึงได้เริ่มต้นประชาสัมพันธ์ถึงข้อมูลและก่อตั้งสหภาพฟุตบอลแคริบเบียน หรือ ซีเอฟยู ขึ้นที่กรุงพอร์ต-ออฟ-สเปน, สาธารณรัฐตรินิแดดและโตเบโก จนเป็นรูปธรรมแล้วเสร็จในเดือนมกราคม ค.ศ. 1978 ที่กรุงปอร์โตแปรงซ์, สาธารณรัฐเฮติ โดยมีฐานะเป็นองค์กรฟุตบอลในภูมิภาคแถบแคริบเบียน และเป็นองค์กรย่อยในคอนคาแคฟ
ในเดือนพฤษภาคม ค.ศ. 2013 สหภาพฟุตบอลแคริบเบียน ได้ย้ายสำนักงานใหญ่จากตรินิแดดและโตเบโก ไปยังกรุงคิงส์ตัน, ประเทศจาเมกา
ดินแดนที่อาจเป็นสมาชิกในอนาคต
ในเดือนกุมภาพันธ์ ค.ศ.2007 เขตชุมชนแซ็ง-บาร์เตเลมี ได้มีสภาพเป็นอาณานิคมโพ้นทะเลของประเทศฝรั่งเศส ทำให้สมาคมฟุตบอลแซ็ง-บาร์เตเลมี อาจเข้าร่วมเป็นสมาชิกของสหภาพฟุตบอลแคริบเบียนได้ โดยมีสถานะเทียบเท่ากับอาณานิคมโพ้นทะเลอย่างเกาะเซนต์มาร์ติน (แซ็ง-มาร์แต็ง)
ภายหลังจากที่ดินแดนเนเธอร์แลนด์แอนทิลลิสถูกยุบไปในปี ค.ศ.2010 ทำให้ทบวงการเมืองอย่างซาบาและซินต์เอิสตาซียึส สามารถเข้าร่วมเป็นสมาชิกได้ โดยมีฐานะทางการปกครองเทียบเท่ากับโบแนเรอ
อันดับ
ข้อมูลล่าสุด กันยายน 2562
ปืนกลเดกเตียริออฟ
ปืนกลเดกเตียริออฟ (Пулемёт Дегтярёвa Пехотный Pulemyot Degtyaryova Pekhotny "Degtyaryov's infantry machine gun") เป็นปืนกลเบาใช้กระสุนขนาด 7.62×54mmR ถูกใช้ในสหภาพโซเวียตในปี 1928 ปืนกลเดกเตียริออฟเป็นบรรพบุรุษของ RPD machine gun
อิรินา ซาเรตสกา
อิรินา อิโคเรฟนา ซาเรตสกา (Ірина Ігорівна Зарецька; İrina İqorevna Zaretska; 4 มีนาคม ค.ศ. 1996 – ) เป็นนักคาราเต้ชาวยูเครน (จนถึง ค.ศ. 2014) และอาเซอร์ไบจาน (ตั้งแต่ ค.ศ. 2015) เธอเป็นแชมป์โลก ค.ศ. 2018 ของรายการคูมิเตะหญิง 68 กก. ในการแข่งคาราเต้ชิงแชมป์โลก 2018 ที่มาดริด ประเทศสเปน นอกจากนี้ เธอยังได้รับรางวัลเหรียญทองในการแข่งกีฬายูโรเปียนเกมส์ 2015, กีฬาเอกภาพมุสลิม 2017 และคาราเต้ชิงแชมป์ยุโรป 2021
อาชีพ
ใน ค.ศ. 2014 เธอได้รับรางวัลเหรียญทองแดงในรายการคูมิเตะหญิง 68 กก. ของการแข่งคาราเต้ชิงแชมป์โลก 2014 ที่เบรเมิน ประเทศเยอรมนี
ส่วนในการแข่งกีฬาเอกภาพมุสลิม 2017 ที่บากู ประเทศอาเซอร์ไบจาน เธอได้รับรางวัลเหรียญทองจากรายการคูมิเตะหญิง 68 กก.
และในการแข่งคาราเต้ชิงแชมป์ยุโรป 2018 ที่นอวีซาด ประเทศเซอร์เบีย เธอได้รับรางวัลเหรียญเงินจากรายการคูมิเตะหญิง 68 กก. โดยในรอบชิงชนะเลิศ เธอเป็นฝ่ายแพ้เอเลนา ควีรีซี จากประเทศสวิตเซอร์แลนด์
ใน ค.ศ. 2019 เธอได้รับรางวัลเหรียญเงินจากรายการคูมิเตะหญิง 68 กก. ในการแข่งยูโรเปียนเกมส์ 2019 ที่มินสค์ ประเทศเบลารุส โดยเมื่อสี่ปีก่อน เธอได้รับรางวัลเหรียญทองจากรายการนี้ในการแข่งยูโรเปียนเกมส์ 2015 ที่บากู ประเทศอาเซอร์ไบจาน
นอกจากนี้ เธอมีกำหนดให้เป็นตัวแทนของประเทศอาเซอร์ไบจาน ในรายการคาราเต้ของโอลิมปิกฤดูร้อน 2020 ที่โตเกียว ประเทศญี่ปุ่น
คัง อก-ซุน
คัง อก-ซุน เกิดวันที่ 14 เมษายน ค.ศ. 1946 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 5 แมตช์
แหล่งข้อมูลอื่น
1946
สปีชีส์เฝ้าระวัง
สปีชีส์เฝ้าระวัง (sentinel species) คือ สิ่งมีชีวิตซึ่งส่วนใหญ่เป็นสัตว์ที่ถูกใช้เพื่อตรวจจับภัยอันตรายต่อมนุษย์ โดยเตือนก่อนจะเกิดอันตราย เป็นคำที่มักถูกใช้กับภัยทางสิ่งแวดล้อม สัตว์บางชนิดสามารถใช้เพื่อเฝ้าระวังได้เพราะว่าพวกมันอาจตอบสนองต่อภัยอันตรายบางอย่างได้เร็วกว่ามนุษย์ในสภาพแวดล้อมเดียวกัน คนได้สังเกตสัตว์เพื่อเป็นสัญญาณภัยที่ใกล้เข้ามาเป็นเวลานานแล้ว โดยมีการใช้พืชและสิ่งมีชีวิตอื่น ๆ เพื่อสิ่งนี้เช่นกัน
ตัวอย่างในประวัติศาสตร์
มีตัวอย่างนับไม่ถ้วนของผลกระทบจากสิ่งแวดล้อมสัตว์ ที่ต่อมาถูกนำมาใช้ให้เป็นประโยชน์ต่อมนุษย์ ตัวอย่างแบบดั้งเดิมได้แก่ "นกคีรีบูนในเหมืองถ่านหิน" ความคิดให้นำนกคีรีบูนหรือสัตว์เลือดอุ่นชนิดอื่นเข้าไปในเหมืองเพื่อตรวจจับคาร์บอนมอนอกไซด์ถูกเสนอโดย John Scott Haldane เป็นคนแรกในค.ศ. 1913 หรือหลังจากนั้น ในคริสต์ศตวรรษที่ 20 นักขุดเหมืองถ่านหินนำนกคีรีบูนเข้าไปในเหมืองถ่านหินเพื่อเป็นสัญญาณเตือนของก๊าซพิษ โดยเฉพาะคาร์บอนมอนอกไซด์ ด้วยความที่นกไวต่อก๊าซพิษมากกว่า ทำให้พวกมันป่วยก่อนนักขุดเหมืองซึ่งมีโอกาสหนี หรือใช้เครื่องช่วยหายใจ
ในเมืองมินะมะตะวัง ประเทศญี่ปุ่น แมวมักมีอาการ "ไข้แมวเต้น" ก่อนมนุษย์จะได้รับผลกระทบจากการกินปลาที่ปนเปื้อนสารปรอท ตั้งแต่ค.ศ. 1939 สุนัขถูกพบว่ามีโอกาสเป็นมะเร็งต่อมทอนซิลมากกว่ามนุษย์เมื่อถูกเลี้ยงในเมือง หลายงานวิจัยพบโอกาสเกิดโรคในสัตว์สูงขึ้นเมื่ออยู่กับควันบุหรี่ โรคยูโช (Yushō disease) ถูกพบในลักษณะคล้ายกัน เมื่อสัตว์ปีกเริ่มตายในระดับที่น่าตกใจเนื่อจากพิษโพลีคลอริเนตไบฟีนิล (polychlorinated biphenyl) หรือ พีซีบี หลังจากมีคนได้รับผลกระทบประมาณ 14,000 คน
ลักษณะ
การเฝ้าระวังโดยสัตว์ต้องมีการตอบสนองต่ออันตรายที่สงสัยซึ่งสามารถวัดได้ ซึ่งอาจเป็น การตายของสัตว์ การหายไป หรือลักษณะอื่น ๆ หลายสปีชีส์เหล่านี้มักไม่อยู่ในรายชื่อสายพันธุ์ใกล้สูญพันธุ์และสามารถถูกนำมาใช้ได้ไม่ยาก
ยกตัวอย่างเช่น ผึ้งมีความไวต่อมลพิษทางอากาศ ทั้งค้างคาวและนกนางแอ่นถูกใช้ในลักษณะคล้ายกันเพื่อเฝ้าดูการปนเปื้อนของยาฆ่าแมลงด้วยความที่พวกมันกินแมลงเป็นอาหารและอาจได้รับผลกระทบจากสารเคมี  ในทางคล้ายกัน สัตว์น้ำ หรือสัตว์ที่กินสัตว์น้ำเป็นหาการถูกใช้เป็นสปีชีส์เฝ้าระวังเรื่องมลพิษทางน้ำ
บางสปีชีส์อาจแสดงผลกระทบของสารปนเปื้อนก่อนมนุษย์เนื่องจากขนาด อัตราการขยายพันธุ์ หรือ การเข้าถึงสารปนเปื้อนที่มากกว่า
มลพิษทางอากาศและน้ำ
สัตว์หลายชนิดถูกใช้วัดมลพิษทางอากาศหลากหลายแบบ ตัวอย่างเช่น ผึ้งใช้วัดมลพิษทางอากาศ มอลลัสกา เพื่อวัดคุณภาพน้ำในสายการผลิต และนกพิราบเพื่อวัดสารตะกั่วในอากาศ ค้างคาวและนกนางแอ่นถูกใช้เพื่อเฝ้าระวังการปนเปื้อนของยาฆ่าแมลง เนื่องจากการที่พวกมันกินแมลงเป็นอาหารและอาจได้รับผลกระทบจากสารเคมี
มลพิษดีดีทีทางน้ำถูกวัดในปลาจากรัฐแคลิฟอร์เนีย พีซีบีถูกวัดจากการวิเคราะห์ตับปลา ความเข้มข้นของท็อกซาฟีน (Toxaphene) ถูกพบไกลจากพื้นที่ที่ถูกใช้ ผ่านการวิเคราะห์ปลาเทราท์ในเกรตเลกส์  หลักฐานเกี่ยวกับการกระจายของสารเคมีทางอากาศมีผลกระทบต่อข้อห้ามเกี่ยวกับการใช้ จระเข้ตีนเป็ดเคยถูกใช้เพื่อเตือนการปนเปื้อนในบ่อเก็บกักน้ำที่เมือง Centreville รัฐมิสซิสซิปปี
โรคติดเชื้อ
การค้นพบไวรัสเวสต์ไนล์ในซีกโลกตะวันตกถูกประกาศโดยการระบาดของโรคในนกกาและนกป่าชนิดอื่นๆ โรคได้แสดงถึงความเชื่อมโยงระหว่างเหตุการณ์เกี่ยวกับสุขภาพสัตว์และความเสี่ยงในมนุษย์ รวมไปถึง ฝีดาษลิง (Monkeypox) กลุ่มอาการทางเดินหายใจเฉียบพลันรุนแรง (โรคซาร์ส) และไข้หวัดนก ในขณะที่กาฬโรคระบาด หนูเริ่มตายก่อนมนุษย์
พิษในครัวเรือน
สุนัขอาจสามารถเตือนเกี่ยวกับอันตรายของพิษสารตะกั่วในครัวเรือนได้ และมะเร็งบางชนิดในสุนัขและแมวถูกเชื่อมโยงกับการสัมผัสกับยาฆ่าแมลง ควันบุหรี่ และสารก่อมะเร็งอื่น ๆ
เหตุการณ์การก่อการร้ายชีวภาพ
บางคนเชื่อว่าสัตว์สามารถเตือนเกี่ยวกับการก่อการร้ายที่ใช้อาวุธทางชีวภาพหรือทางเคมีได้ ด้วยความที่อาวุธทางชีวภาพส่วนใหญ่ล้วนเป็นโรคติดจากสัตว์ (zoonoses) สัตว์อาจเป็นสิ่งแรกที่มีอาการป่วย
ประเทศโอมาน
ตั้งแต่ศตวรรษที่ 17 โอมานเป็นอาณาจักรที่แข่งขันกับจักรวรรดิโปรตุเกสและบริติชเพื่อแย่งชิงอิทธิพลในอ่าวเปอร์เซียและมหาสมุทรอินเดีย อาณาจักรเจริญรุ่งเรื่องถึงขีดสุดในศตวรรษที่ 19 อิทธิพลของโอมานขยายไปทั่วช่องแคบฮอร์มุซไปจนถึงบริเวณที่เป็นประเทศอิหร่านและปากีสถานในปัจจุบัน เมื่ออำนาจของโอมานเริ่มเสื่อมถอยลงในศตวรรษที่ 20 ดินแดนทั้งหมดก็ตกอยู่ภายใต้อิทธิพลของสหราชอาณาจักรเป็นเวลากว่า 300 ปี ในช่วงเวลานี้ความสัมพันธ์ระหว่างสองอาณาจักรเกิดจากการมีผลประโยชน์ร่วมกัน สหราชอาณาจักรยอมรับความสำคัญทางภูมิศาสตร์ของโอมานในฐานะศูนย์กลางการค้าที่ยึดเส้นทางการค้าในอ่าวเปอร์เซียและมหาสมุทรอินเดีย และปกป้องอาณาจักรของพวกเขาในอนุทวีปอินเดีย และกรุงมัสกัตยังเคยเป็นท่าเรือการค้าหลักของภูมิภาคในอ่าวเปอร์เซียในอดีต
สุลต่าน สมเด็จพระราชาธิบดีสุลต่านกอบูส บิน ซะอีด อัสซะอีด ถือเป็นผู้นำตกทอดของประเทศในระบอบสมบูรณาญาสิทธิราชย์อย่างยาวนานตั้งแต่ ค.ศ. 1970 จนกระทั่งการสวรรคตใน ค.ศ. 2020 ตามกฎของการสืบราชบัลลังก์สุลต่านโอมาน พระราชโอรสของสุลต่านมักจะได้รับการประกาศให้เป็นกษัตริย์องค์ใหม่ อย่างไรก็ตาม สมเด็จพระราชาธิบดีสุลต่านกอบูสไม่มีพระราชโอรส และ สมเด็จพระราชาธิบดีสุลต่านฮัยษัม บิน ฏอริก อัสซะอีด ซึ่งมีศักดิ์เป็นลูกพี่ลูกน้องของพระองค์ได้รับการแต่งตั้งเป็นผู้สืบทอดราชบัลลังค์ต่อ
โอมานเป็นรัฐอิสระที่เก่าแก่ที่สุดในโลกอาหรับ และเป็นสมาชิกของสหประชาชาติ สันนิบาตอาหรับ สภาความร่วมมืออ่าวอาหรับ ขบวนการไม่ฝักใฝ่ฝ่ายใด และองค์การความร่วมมืออิสลาม โอมานมีปริมาณน้ำมันสำรองเป็นอันดับที่ 22 ของโลก ใน ค.ศ. 2010 โครงการพัฒนาแห่งสหประชาชาติ จัดอันดับโอมานเป็นประเทศที่มีการพัฒนามากที่สุดในโลกในแง่ของการพัฒนาในช่วง 40 ปีที่ผ่านมา รายได้หลักของประเทศมาจากการท่องเที่ยว การค้า ประมง อินทผลัม และผลิตผลทางการเกษตรอื่น ๆ โอมานจัดอยู่ในกลุ่มประเทศเศรษฐกิจที่มีรายได้สูง และใน ค.ศ. 2021 โอมานอยู่ในอันดับที่ 73 ของประเทศที่สงบสุขที่สุดในโลกตามดัชนีสันติภาพโลก
ภูมิประเทศ
รัฐสุลต่านโอมานมีพื้นที่ส่วนใหญ่เป็นทะเลทรายและภูเขา มีชายฝั่งทะเลยาว 2,092 กิโลเมตร ปรากฏบริเวณที่เป็นภูเขาสูงอยู่ 2 บริเวณแคบ ๆ คือ บริเวณติดต่อกับเยเมน และบริเวณชายฝั่งอ่าวโอมาน ภูมิประเทศส่วนใหญ่เป็นที่ราบ และมีลุ่มบางแห่งแถบชายฝั่งบริเวณหัวแหลมและอ่าวอยู่หลายแห่งมีเกาะ กลุ่มเกาะอยู่ทางทิศตะวันออกของประเทศ เกาะและกลุ่มเกาะที่สำคัญ ได้แก่ เกาะมาสิราห์ กลุ่มเกาะคูเรีย มาเรีย และกลุ่มเกาะนิก้า นิโกร เป็นต้น
ภูมิอากาศ
โอมานสามารถแบ่งเขตลักษณะภูมิอากาศได้ ดังนี้
รัชสมัยสุลต่านซะอีด บิน เตมัวร์
สุลต่านซะอีด บิน เตมัวร์ ทรงขึ้นครองราชย์สมบัติเป็น สมเด็จพระราชาธิบดีในปี พ.ศ. 2475 ต่อมารัฐสุลต่านมัสกัตและโอมานได้รับเอกสิทธิ์ในการปกครองตนเองจากสหราชอาณาจักรเมื่อวันที่ 20 ธันวาคม พ.ศ. 2494 ในรัชสมัยของพระองค์ทรงปกครองประเทศด้วยนโยบายอนุรักษนิยมและโดดเดี่ยวจนกระทั่ง พ.ศ. 2513
รัชสมัยสุลต่านกอบูส บิน ซะอีด
สุลต่านกอบูส บิน ซะอีดขึ้นครองราชย์โดยกระทำการรัฐประหารพระบิดาแบบไม่นองเลือด ในปี พ.ศ. 2513 ต่อมาได้รับเอกราชจากสหราชอาณาจักรเมื่อ 2 ธันวาคม 1971 พระองค์ได้ดำเนินนโยบายที่เน้นทางด้านการพัฒนาประเทศเป็นสำคัญ ทรงเป็นนักพัฒนาตลอด 30 กว่าปีที่ครองราชย์ ผลักดันการปฏิรูปทางการเมือง สนับสนุนสวัสดิการของประชาชน โอมานเคยมีความขัดแย้งกับเยเมนเหนือ จากการที่เยเมนเหนือให้การสนับสนุนฝ่ายกบฏแบ่งแยกดินแดนในจังหวัดซุฟาร์ ซึ่งมีชื่อเรียกว่า แนวร่วมประชาชนปลดปล่อยโอมาน (The Popular Front for the Liberation of Oman : PFLO) และ ภายหลังการไกล่เกลี่ยของประเทศสมาชิกคณะมนตรีความร่วมมือรัฐอ่าวอาหรับ (GCC) ได้มีการลงนามในความตกลงฟื้นฟูสัมพันธภาพใน พ.ศ. 2525 ต่อมา ได้มีการรื้อฟื้นความสัมพันธ์ทางการทูตระหว่างกันในเดือนตุลาคม พ.ศ. 2526 อย่างไรก็ดี ได้เกิดการปะทะตามแนวชายแดนระหว่างประเทศทั้งสองอีกครั้งเมื่อ พ.ศ. 2531 แต่ภายหลังได้ตกลงที่จะลงนามในความตกลงเรื่องพรมแดนระหว่างกัน
บริหาร
ประมุขของรัฐ สุลต่านกะบุส บิน ซาอิด อัล บู ซาอิด ทรงดำรงตำแหน่งเป็นสุลต่านแห่งรัฐสุลต่านโอมาน นายกรัฐมนตรี รัฐมนตรีว่าการกระทรวงกลาโหม รัฐมนตรีว่าการต่างประเทศ และ รัฐมนตรีว่าการกระทรวงการคลัง
นิติบัญญัติ
ในด้านนิติบัญญัติมีสภาโอมาน (Council of Oman) ทำหน้าที่เป็นเสมือนรัฐสภา ประกอบด้วยสภาสูง (สภา Majlis Addawla หรือ วุฒิสภา ตั้งขึ้นจากพระราชดำริขององค์สุลต่านกาบูสเมื่อเดือนตุลาคม 2540) สมาชิกมาจากการแต่งตั้ง 48 คน และสภาล่าง (Majlis Ash'Shura หรือ สภาผู้แทนราษฎร) สมาชิกมาจากการเลือกตั้งจำนวน 83 คน (การเลือกตั้งครั้งแรกมีขึ้นเมื่อเดือนธันวาคม 2540 องค์สุลต่านทรงมีอำนาจตัดสินผลการเลือกตั้งในขั้นสุดท้าย) ทั้งสองสภาทำหน้าที่กลั่นกรองร่างกฎหมาย ให้ข้อเสนอแนะด้านเศรษฐกิจ (ยกเว้นด้านการปิโตรเลียม) และสังคมแก่รัฐบาล แต่ไม่มีอำนาจตัดสินใจ อำนาจด้านตุลาการอยู่ที่ศาลสูงสุด (Supreme Court) เมื่อเดือนพฤศจิกายน พ.ศ. 2539 (ค.ศ. 1996) สุลต่านกอบูสได้ประกาศออกกฎหมาย Basic Law ซึ่งอาจถือเป็นรัฐธรรมนูญลายลักษณ์อักษรฉบับแรกของโอมานได้นับแต่เริ่มครองราชย์เมื่อปี 2513 (ค.ศ. 1970) สุลต่าน กอบูส ทรงกำหนดเป้าหมายการปกครองประเทศ โดยเปิดโอกาสให้ประชาชนแสดงความคิดเห็น หรือข้อเสนอแนะแก่รัฐบาล โดยมีรัฐสภาเป็นเวทีปรึกษาหารือ และทำงานร่วมกับรัฐบาล
การแบ่งเขตการปกครอง
ประเทศโอมานแบ่งออกเป็น 5 เขต (regions - mintaqah)  และ 3 เขตผู้ว่าราชการ (governorates - muhafazah)  ได้แก่
เศรษฐกิจ
เศรษฐกิจของโอมาน ก่อนเริ่มการผลิตน้ำมัน เป็นเศรษฐกิจที่พึ่งพาสินค้าเกษตรและประมงแบบพอประทังชีพ (subsistence agriculture) อย่างไรก็ดีเมื่อมีอุตสาหกรรมผลิตน้ำมันเชิงพาณิชย์ ซึ่งเริ่มขึ้นเป็นครั้งแรกเมื่อปี พ.ศ. 2510 (ค.ศ. 1967) จึงทำให้เกิดการหักเหในการพัฒนาประเทศ จากสังคมที่พึ่งผลผลิตทางการเกษตร มาเป็นการพึ่งพาน้ำมันเป็นสินค้าออก รายได้มหาศาลจากการขายน้ำมันดิบถูกนำมาใช้พัฒนาระบบสาธารณูปโภคต่าง ๆ อย่างกว้างขวาง นับแต่ปี พ.ศ. 2518 (ค.ศ. 1975) เป็นต้นมา จนปัจจุบันโอมานได้ชื่อว่า เป็นประเทศที่มีการพัฒนาระบบสาธารณูปโภคที่รวดเร็วที่สุดแห่งหนึ่งในกลุ่มประเทศกำลังพัฒนาในโลก
แม้ว่าโอมานจะมีทรัพยากรน้ำมันไม่มากเท่าประเทศเพื่อนบ้านรัฐริมอ่าวอื่น ๆ ในตะวันออกกลาง แต่เมื่อหลายปีที่ผ่านมาโอมานได้ขุดพบน้ำมันเพิ่มขึ้น ซึ่งมีการคาดการณ์ว่าปริมาณน้ำมันสำรองในประเทศได้เพิ่มขึ้นจาก 2.9 พันล้านบาร์เรล เมื่อเดือนมกราคม พ.ศ. 2525 (ค.ศ. 1982) เป็น 5.5 พันล้านบาร์เรลในปลายปี พ.ศ. 2543 (ค.ศ. 2000) มีบ่อน้ำมันทั้งที่อยู่ภายนอกและภายในชายฝั่งจำนวนมากถึง 95 บ่อ
เมื่อปี 2543 โอมานมีรายได้สุทธิจากการขายน้ำมันเป็นเงิน 3,731.4 พันล้านริยัลโอมาน (ประมาณ 373,100 ล้านบาท) เพิ่มขึ้นจากปี 2542 ร้อยละ 57.7 ทั้งนี้ น้ำมันเป็นสินค้าที่ทำรายได้ให้แก่รัฐในสัดส่วนมากถึงร้อยละ 80 และมีสัดส่วนถึงร้อยละ 75 ของสินค้าออก หรือประมาณร้อยละ 50 ของ GDP นอกจากนี้ โอมานยังมีปริมาณก๊าซธรรมชาติสำรองจำนวน 45 พันล้านลูกบาศ์กฟุต โอมานพบก๊าซธรรมชาติครั้งแรกเมื่อปี พ.ศ. 2532 (ค.ศ. 1989) โดยกลุ่มบริษัทรอยัลดัตช์เชลล์เป็นผู้ศึกษาความเป็นไปได้และเสนอโครงการก่อสร้างโรงงาน ต่อมาในปี พ.ศ. 2537 (ค.ศ. 1994) จึงมีการจัดตั้งบริษัทโอมาน LNG LLC ขึ้น โดยมีรัฐบาลโอมานถือหุ้นรายใหญ่ (ร้อยละ 51) ทำสัญญาซื้อขายก๊าซกับบริษัทต่างชาติต่าง ๆ รัฐบาลโอมานมีรายได้จากการขายก๊าซในปี 2543 ประมาณ 174.6 ล้านริยัลโอมาน (ประมาณ 17,400 ล้านบาท) ปัจจุบันรัฐบาลโอมานมุ่งพัฒนาอุตสาหกรรมภาคก๊าซธรรมชาติในการสร้างรายได้ ลดการพึ่งพาน้ำมันดิบ และสนองนโยบายสร้างงานให้ชาวโอมาน
ตำบลหางดง (อำเภอหางดง)
ตำบลหางดง ตั้งอยู่ในอำเภอหางดง จังหวัดเชียงใหม่ อยู่ห่างจากเวียงเชียงใหม่ไปทางทิศใต้ราว 10 กิโลเมตร
ประเทศโอมาน
เศรษฐกิจ
โอมานมีนโยบายส่งเสริมการลงทุนจากต่างชาติ โดยออกกฎหมายอนุญาตให้บริษัทต่างชาติเป็นเจ้าของกิจการได้ทั้งหมด ในโครงการที่มีมูลค่าการลงทุนสูงกว่า 5 แสนริยัล (ประมาณ 5 ล้านบาท) และต้องเป็นโครงการที่มีความสำคัญต่อเศรษฐกิจของโอมาน ปัจจุบัน องค์สุลต่านแห่งโอมาน กำลังจะปรับเปลี่ยนกฎหมายดังกล่าวให้ผ่อนคลายลงอีก รวมทั้งเปิดสาขาทางเศรษฐกิจสำหรับต่างชาติให้กว้างขึ้นด้วย ปัจจุบัน โอมานได้ชื่อว่า เป็นประเทศที่มีนโยบายส่งเสริมการลงทุนจากต่างชาติที่เสรีมากที่สุดในอ่าวอาหรับ
พรรคอาเจะฮ์รุ่งเรืองปลอดภัย
พรรคอาเจะฮ์รุ่งเรืองปลอดภัย (Partai Aceh Aman Sejahtera) เป็นพรรคการเมืองในระดับท้องถิ่นของอินโดนีเซีย เข้าร่วมการเลือกตั้งใน พ.ศ. 2552 ในจังหวัดอาเจะฮ์ ผู้นำพรรคคือ ฆาซาลี อับบัส ซึ่งเป็นนักร้อง กวี และเคยเป็นสมาชิกพรรคสหพัฒนาการมาก่อน พรรคนี้ได้ 8 ที่นั่งในอาเจะฮ์
ประเทศโอมาน
เศรษฐกิจ
ในด้านภาษีภายในนั้น โอมานไม่มีการเก็บภาษีภายในใด ๆ เลย อาทิ ภาษีมูลค่าเพิ่มหรือภาษีสรรพสามิต เป็นต้น จะมีแต่เพียงภาษีรายได้ที่เก็บจากกำไรจากการดำเนินธุรกิจเท่านั้นการเข้าเป็นสมาชิกใหม่ขององค์การการค้าโลก เมื่อเดือนพฤศจิกายน 2543 จะช่วยให้เศรษฐกิจของโอมานเชื่อมโยงเข้ากับเศรษฐกิจโลกได้อย่างสมบูรณ์ และทำให้ประเทศคู่ค้าและนักลงทุนมีความเชื่อมั่นในเศรษฐกิจโอมานมากขึ้น อันจะช่วยเพิ่มโอกาสของการลงทุนของต่างชาติในโอมาน อย่างไรก็ดี การเป็นสมาชิกองค์การการค้าโลกจะส่งผลให้ธุรกิจในประเทศต้องเผชิญหน้ากับการแข่งขันจากต่างประเทศ ทั้งด้านการค้าและการบริการ รุนแรงขึ้น ซึ่งจะทำให้ภาครัฐและเอกชนโอมานต้องปรับตัวให้สอดคล้องกับสถานการณ์ที่เปลี่ยนไปนี้ด้วย
ประชากรศาสตร์
โอมานมี ประชากรประมาณ 3,713,462 คน ส่วนใหญ่เป็นชาวอาหรับร้อยละ 88 เชื้อชาติ อิหร่าน และอินเดีย มีความหนาแน่น 13 คน ต่อตารางกิโลเมตร
ตำบลหางดง (อำเภอหางดง)
ภูมิศาสตร์
พื้นที่ทั้งหมดของตำบลตั้งอยู่บนที่ราบ มีอาณาเขตติดต่อกับ 4 ตำบลในท้องที่อำเภอเดียวกัน
การปกครองท้องที่
ตำบลหางดงแบ่งออกเป็น 9 หมู่บ้าน ได้แก่
การปกครองส่วนท้องถิ่น
ตำบลหางดงมีองค์การปกครองส่วนท้องถิ่นประเภทเทศบาลตำบล จำนวน 2 แห่ง ได้แก่ เทศบาลตำบลหางดง (จัดตั้งเป็นเทศบาลเมื่อ พ.ศ. 2542) และเทศบาลตำบลแม่ท่าช้าง (จัดตั้งเป็นเทศบาลเมื่อ พ.ศ. 2556)
ประชากร
ณ กลางปี 2565 ตำบลหางดง มีประชากรทั้งสิ้น 11,395 คน เป็นประชากรของเทศบาลตำบลแม่ท่าช้าง จำนวน 4,225 คน และเทศบาลตำบลหางดง จำนวน 7,170 คน
รัฐมนตรีว่าการกระทรวงความมั่นคงแห่งมาตุภูมิสหรัฐ
รัฐมนตรีความมั่นคงแห่งมาตุภูมิสหรัฐอเมริกา เป็นผู้บังคับบัญชาและหัวหน้ากระทรวงความมั่นคงแห่งมาตุภูมิสหรัฐอเมริกา ทำหน้าที่ปกป้องดูแลพลเมืองชาวอเมริกันและประเทศชาติ รัฐมนตรีฯถือเป็นสมาชิกในคณะรัฐมนตรีสหรัฐ ตามรัฐบัญญัติว่าด้วยความมั่นคงแห่งมาตุภูมิ หลังจากเกิดเหตุการณ์ วินาศกรรม 11 กันยายน พ.ศ. 2544. โดยเป็นการยุบรวมหน่วยงานย่อยหลายหน่วยงานที่มีภารกิจปกป้องมาตุภูมิมาไว้ด้วยกัน เช่น ยามฝั่งสหรัฐ, หน่วยปกป้องกลาง, กองศุลกากรและปกป้องชายแดนสหรัฐ (รวม สายตรวจประจำชายแดนด้วย), หน่วยตรวจคนเข้าเมืองสหรัฐ (รวมฝ่ายสืบสวนความมั่นคงแห่งมาตุภูมิด้วย), เจ้าหน้าที่ซีเคร็ท เซอร์วิส และ สำนักงานรับมือและจัดการฉุกเฉินแห่งชาติ (FEMA). แต่ทั้งนี้ไม่ได้รวม สำนักงานสอบสวนกลางสหรัฐ และ สำนักข่าวกรองกลาง ด้วย
รัฐมนตรีความมั่นคงแห่งมาตุภูมิสหรัฐอเมริกา คนก่อนคือ นางคริสเตนท์ นีลเซน (Kirstjen Nielsen) หลังจากได้รับการแต่งตั้งให้ดำรงตำแหน่งรัฐมนตรีสืบต่อจาก จอห์น เอฟ. เคลลี่ ที่ไปดำรงตำแหน่งเสนาธิการทำเนียบขาว โดยประธานาธิบดีดอนัลด์ ทรัมป์ มีการประกาศเมื่อวันที่ 12 ตุลาคม 2017 ว่านางคริสต์เจน นีลเซ่น ได้รับการเสนอชื่อให้เป็นรัฐมนตรีความมั่นคงแห่งมาตุภูมิ เธอได้รับการรับรองจากวุฒิสภาสหรัฐเมื่อวันที่ 5 ธันวาคม พ.ศ. 2560
การรวมไว้ในลำดับสืบทอดตำแหน่งประธานาธิบดี
ตามประเพณี ลำดับการสืบทอดตำแหน่งประธานาธิบดีสหรัฐอเมริกาจะถูกกำหนดขึ้น (หลังจากรองประธานาธิบดี ประธานสภาผู้แทนราษฎร และ ประธานชั่วคราวแห่งวุฒิสภา) ตามลำดับตำแหน่งของรัฐมนตรี และตามที่ได้รับมอบอำนาจตาม ตามประเพณีนี้
ลำดับสืบทอดตำแหน่งรัฐมนตรี
ลำดับการสืบทอดตำแหน่ง "รัฐมนตรีความมั่นคงแห่งมาตุภูมิ" หากผู้ดำรงตำแหน่งก่อนหน้า ลาออก ถึงแก่อสัญกรรม ถูกถอดถอน มีดังนี้
เสียดาย (เพลงธงไชย แมคอินไตย์)
"เสียดาย" เป็นซิงเกิลแรกของธงไชย แมคอินไตย์ จากอัลบั้ม ธ.ธง (2537) ประพันธ์เนื้อร้องโดย สีฟ้า (นิ่ม สีฟ้า) แต่งทำนองและเรียบเรียงโดย กฤษณ์ โชคทิพย์พัฒนา
เวอร์ชันบอดี้สแลม
ในปี พ.ศ. 2552 เพลง "เสียดาย" ถูกขับร้องใหม่โดยวงบอดี้สแลม ออกจำหน่ายในวันที่ 26 มิถุนายน พ.ศ. 2552 มิวสิกวิดีโอนั้นเป็นรูปแบบแอนิเมชั่น โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
คิม มย็อง-ซุก
คิม มย็อง-ซุก  เกิดวันที่ 14 เมษายน ค.ศ. 1947 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
แหล่งข้อมูลอื่น
1947
ประเทศเอริเทรียในโอลิมปิกฤดูหนาว 2022
ประเทศเอริเทรีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเอริเทรียเป็นตัวแทนประเทศเอริเทรียในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
โชเซ็ตสึกะ นิ นาโร
โชเซ็ตสึกะ นิ นาโร เป็นเว็บไซต์เผยแพร่นิยายสร้างโดยผู้ใช้ของญี่ปุ่น ก่อตั้งโดยยูซูเกะ อูเมซากิ  เปิดตัวเมื่อวันที่ 2 เมษายน พ.ศ. 2547 ผู้ใช้สามารถอัพโหลดนิยายของตนเองได้โดยไม่เสียค่าใช้จ่าย และนิยายสามารถอ่านได้โดยไม่เสียค่าใช้จ่าย ในเดือนพฤษภาคม พ.ศ. 2564 เว็บไซต์ที่มีนิยายเผยแพร่มากกว่า 800,000 เรื่อง มีผู้ใช้ลงทะเบียนมากกว่า 2,000,000 ชื่อ และมียอดเข้าชมเว็บไซต์มากกว่าหนึ่งพันล้านครั้งต่อเดือน
นวนิยายมากกว่าหนึ่งร้อยเรื่องที่อัพโหลดในเว็บไซต์ได้รับลิขสิทธิ์ตีพิมพ์เป็นหนังสือโดยสำนักพิมพ์ต่าง ๆ เช่น เรื่องล็อกฮอไรซอน เผยแพร่ตั้งแต่ปี พ.ศ. 2553 ก่อนจะได้ลิขสิทธิ์ตีพิมพ์โดยสำนักพิมพ์ Enterbrain ในปี พ.ศ. 2554 และเรื่องพี่น้องปริศนาโรงเรียนมหาเวท เผยแพร่ระหว่างปี พ.ศ. 2551 ถึง พ.ศ. 2554 ก่อนจะได้ลิขสิทธิ์ตีพิมพ์โดยสำนักพิมพ์แอสกีมีเดียเวิร์กส
หนังสือไลต์โนเวลในเครือ Monster Bunko ของสำนักพิมพ์ฟูตาบาชะ ก่อตั้งขึ้นเมื่อวันที่ 30 กรกฎาคม พ.ศ. 2557 เป็นเครือหนังสือซึ่งจัดพิมพ์เฉพาะซีรีส์ที่มีมาจากเว็บไซต์โชเซ็ตสิกะ นิ นาโร เท่านั้น
ชาวัรมา
ชาวัรมา (شاورما) เป็นอาหารตะวันออกกลางที่มีเนื้อที่ถูกหั่นเป็นชิ้นบาง ๆ ตั้งซ้อนกันเป็นรูปทรงกรวย และย่างบนเครื่องย่างแบบหมุนที่หมุนช้า ๆ ในอดีตใช้เนื้อลูกแกะและเนื้อแกะ ปัจจุบันอาจใช้เนื้อไก่, เนื้อไก่งวง, เนื้อวัว หรือเนื้อลูกวัว  ในขณะที่แกนย่างกำลังหมุน จะมีการเฉือนเนื้อชิ้นบางออกมา  ชาวัรมาเป็นหนึ่งในอาหารข้างถนนที่โด่งดังที่สุดในโลก โดยเฉพาะในประเทศอียิปต์ ประเทศในแถบลิแวนต์และคาบสมุทรอาหรับ และที่อื่น ๆ
ศัพทมูลวิทยา
ชาวัรมา เป็นคำภาษาอาหรับที่มาจากคำภาษาตุรกีว่า เชวีร์แม (çevirme) แปลว่า "การหมุน" ซึ่งสื่อถึงเครื่องย่างแบบหมุน (rotisserie)
วงศ์ดอกดิน
วงศ์ดอกดิน หรือ (En:Orobanchaceae)เป็นวงศ์ของพืชมีดอกในอันดับ En:Lamiales มีสมาชิก 90 สกุล และมากกว่า 2000 สปีชีส์ หลายสกุลในวงศ์นี้เคยยรวมอยู่ในวงศ์ En:Scrophulariaceae อย่างกว้าง (sensu lato) พบในเขตอบอุ่นของยูเรเชีย อเมริกาเหนือ อเมริกาใต้ บางส่วนของออสเตรเลีย นิวซีแลนด์ และเขตร้อนของแอฟริกา
กีฬากรีฑาในโอลิมปิกฤดูร้อน 2020 – กระโดดค้ำถ่อ บุคคลหญิง
การแข่งขันกีฬากรีฑาในโอลิมปิกฤดูร้อน 2020 – กระโดดค้ำถ่อ บุคคลหญิง เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 2-5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 35 คน จาก 25 ประเทศโดยประมาณ
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
พายุชงดารี
ชงดารี เป็นชื่อพายุหมุนเขตร้อนในรายชื่อชุดที่ 1 ลำดับที่ 17 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ ชื่อพายุในลำดับนี้แต่แรกเริ่มเคยใช้ชื่อ โซนามู  มาก่อน แต่ถูกถอนออกไปในฤดูกาล 2556
พายุโซนามูนั้นอาจหมายถึง
ส่วนพายุชงดารีนั้นหมายถึง
มิใช่จำนวน
ใน วิทยาการคอมพิวเตอร์ มิใช่จำนวน หรือ NaN ซึ่งย่อมาจาก Not a Number เป็น ค่า เฉพาะของ ประเภทข้อมูล ตัวเลข (มักเป็น จำนวนจุดลอยตัว ) ซึ่งไม่ได้กำหนดหรือไม่สามารถแทนด้วยค่าจำนวนได้ เช่น ผลลัพธ์ของ ศูนย์หารด้วยศูนย์. การใช้ NaN อย่างเป็นระบบได้รับการแนะนำโดยมาตรฐานจำนวนจุดลอยตัว IEEE 754 ในปี 1985 พร้อมกับการแสดงปริมาณไม่จำกัดอื่นๆ เช่น ค่าอนันต์
ใน คณิตศาสตร์ เลขศูนย์หารด้วยศูนย์มักจะไม่ได้นิยาม ดังนั้นจึงแทนด้วย NaN ในระบบคอมพิวเตอร์ Transreal arithmetic เป็นระบบคณิตศาสตร์ที่กำหนดให้ NaN (0/0) เป็น "ค่าว่าง"
รากที่สองของจำนวนลบ ไม่ใช่จำนวนจริง ดังนั้นจึงแทนด้วย NaN ในระบบคอมพิวเตอร์ที่สอดคล้องกัน NaN ยังอาจใช้เพื่อแสดงค่าที่ขาดหายไปในการคำนวณ
มี NaN สองประเภทที่แยกจากกัน ซึ่งเรียกว่า NaN แบบเงียบ (quiet NaNs) และ NaN แบบส่งสัญญาณ (signaling NaNs) ใช้ NaN แบบเงียบเพื่อเผยแพร่ข้อผิดพลาดที่เกิดจากการดำเนินการหรือค่าที่ไม่ถูกต้อง NaN แบบส่งสัญญาณ สามารถรองรับคุณสมบัติขั้นสูง เช่น การผสม การคำนวณเชิงตัวเลขและสัญลักษณ์ หรือส่วนขยายอื่นๆ นอกเหนือไปจากจำนวนจุดลอยตัวพื้นฐาน
การแสดงผล
ระบบปฏิบัติการและภาษาโปรแกรมต่างๆ มีวิธีการแสดงค่ามิใช่จำนวนที่แตกต่างกัน nan (ภาษาซี, ภาษาซีพลัสพลัส, ภาษาไพธอน) NaN (ECMAScript, ภาษารัสต์, C#, Julia). Julia may show alternative NaN, depending on precision, NaN32, and NaN16; NaN is for Float64 type. NaN% NAN (ภาษาซี, ภาษาซีพลัสพลัส, ภาษารัสต์) NaNQ (IBM XL และ AIX: Fortran, C++ proposal n2290) NaNS (                      "                   ) qNaN sNaN 1.#SNAN (Excel) 1.#QNAN (Excel) -1.#IND (Excel) +nan.0 (Scheme)
คิม ซู-แด
คิม ซู-แด  เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
2 คมล่าถล่มเมือง
สำหรับ Cold War ในความหมายอื่นดูที่: สงครามเย็น
2 คม ล่าถล่มเมือง (Cold War; จีนตัวเต็ม: 寒戰; จีนตัวย่อ: 寒战; พินอิน: Hán Zhàn) ภาพยนตร์ดราม่าแอ็คชั่นสัญชาติฮ่องกง ในปี ค.ศ. 2012 ภาพยนตร์เรื่องนี้มีภาคต่อคือ Cold War 2
เนื้อเรื่อง
"ฮ่องกง" เมืองที่ปลอดภัยที่สุดในเอเชีย เมืองการค้าระดับโลกที่ตำรวจเป็นใหญ่และไม่มีใครกล้าแตะต้อง แต่แล้วในกลางดึกคืนหนึ่ง มีโทรศัพท์ลึกลับโทรเข้ามายังสำนักงานตำรวจฮ่องกง แจ้งเบาะแสว่ารถตู้ขนอาวุธที่นำสมัยที่สุดของกรมตำรวจและเจ้าหน้าที่ระดับสูง 5 นาย ได้หายไปจากระบบติดตาม โจรที่ปฏิบัติการในครั้งนี้ ล่วงรู้ระบบการทำงานของตำรวจเป็นอย่างดี และยังรู้เท่าทันการทำงานของตำรวจ แต่ล้ำหน้าไปหนึ่งขั้นตลอดเวลา ตำรวจจะต้องทำตามข้อเรียกร้องที่พวกมันกำหนดขึ้นรวมทั้งเงินค่าไถ่จำนวนมหาศาล เพื่อแลกกับการปล่อยตัวประกัน ทุก ๆ เสี้ยววินาทีหมายถึงชีวิตของตัวประกัน เวลาเริ่มนับถอยหลังแล้ว รองผู้บัญชาการตำรวจแห่งชาติฝ่ายบริหาร หลิว ฉีฮวย และรองผู้บัญชาการตำรวจแห่งชาติฝ่ายปฏิบัติการ หลี่ เหวินปิง ต่างแย่งชิงกันทำคดีนี้ ซึ่งคดีนี้ถูกตั้งรหัสภารกิจว่า "โคลด์ วอร์" หลิวต้องการต่อรองกับโจร ในขณะเดียวกันก็พยายามที่จะตามแกะรอยไปให้ถึงแหล่งที่ซ่อนของพวกมัน แต่ในขณะที่ หลี่พร้อมจู่โจมอย่างบ้าระห่ำไม่สนว่าจะต้องสูญเสียอะไรบ้าง สำหรับพวกเขาแล้วมันไม่ใช่แค่การเดิมพันชีวิตของตัวประกันหรือภาพลักษณ์ของกรมตำรวจ แต่มันหมายถึงอำนาจ เนื่องจากตำแหน่งผู้บัญชาการตำรวจแห่งชาติกำลังจะว่างลงในไม่ช้านี้ ภารกิจโคลด์ วอร์ จึงเปรียบเสมือนบันไดที่พวกเขาต้องแย่งชิงเพื่อชัยชนะและให้ได้มาซึ่งอำนาจ ก่อนที่ทั้งหมดจะถูกต้องสงสัยจากสำนักงานปราบปรามการทุจริตแห่งชาติว่าเป็นการคอร์รัปชั่นหรือไม่ ซึ่งทั้งหมดเป็นแผนการของตำรวจในกรมด้วยกันเอง
นักแสดง
นักแสดงรับเชิญ
เบื้องหลังและคำวิจารณ์
Cold War ได้โครงมาจากเหตุการณ์ครั้งที่สหรัฐอเมริกากำลังจะมีการเลือกตั้งประธานาธิบดี ซึ่งในขณะนั้นไม่ว่าจะเป็น บารัค โอบามา, จอห์น แมคเคน หรือว่า ฮิลลารี คลินตัน ทุกคนเป็นคู่แข่งทางการเมืองแต่ละคนก็มีดีกรีสูสีกันไม่มีใครด้อยไปกว่าใคร ผู้สร้างจึงรู้สึกประทับใจอย่างมากที่คู่แข่งเหล่านี้เคารพในสิทธิซึ่งกันและกัน แม้ว่าแต่ละคนต้องใช้กลยุทธ์การต่อสู้ในการหาเสียงที่ต้องพูดเอาดีเข้าตัว แต่ละคนก็มีสปิริตที่ดี ไม่สาดโคลนให้คู่แข่งขัน จึงได้ดัดแปลงเรื่องราวทั้งหมดมาใส่ไว้ในกรมตำรวจฮ่องกง
โดยภาพยนตร์ได้นักแสดงที่มีชื่อเสียงมากมายมาร่วมแสดง รวมทั้งนักแสดงสมทบที่ปรากฏตัวเพียงไม่กี่ฉากอย่าง หลิว เต๋อหัว และไมเคิล หว่อง ด้วย เมื่อออกฉาย ภาพยนตร์ประสบความสำเร็จอย่างมากทั้งในฮ่องกง, จีน และไต้หวัน จนกล่าวว่าเป็นภาพยนตร์ฮ่องกงที่ดีที่สุดในรอบ 10 ปี และได้รับเกียรติให้ฉายในเทศกาลภาพยนตร์นานาชาติปูซาน ที่เกาหลีใต้ และทำรายได้มากกว่า 20 ล้านเหรียญฮ่องกงในการฉายเพียงไม่กี่สัปดาห์ จนกระทั่งกัว ฟู่เฉิ่ง นักแสดงในเรื่องที่รับบท หลิว ฉีฮวย ตอบรับในการรับบทต่อไปในภาคที่ 2 ทันที
ภาพยนตร์ได้รับคำวิจารณ์ว่าเข้มข้น เล่าเรื่องได้สนุก ดูจริงจัง ฉับไว หนักแน่น ลุ้นระทึก ตื่นเต้นทุกนาที ทั้ง ๆ ที่มีฉากแอ็คชั่นให้ได้ชมกันเพียงไม่กี่ฉาก แม้จริง ๆ แล้ว เรื่องที่ดูแน่น ก็มีรอยโหว่ในเรื่องความน่าเชื่อถือของเหตุการณ์ ความสมเหตุ สมผล การสอดรับกันของสถานการณ์มากมาย แต่กว่าผู้ชมจะคิดหรือมองเห็น ก็คือเมื่อเดินออกจากโรงภาพยนตร์เรียบร้อยแล้ว
อีกอย่างที่ขาดไป ก็คือความเข้มข้นในส่วนดราม่า ทั้งที่มีโอกาสเอามาใช้เป็นประโยชน์ได้ในหลาย ๆ ครั้ง ซึ่งอาจจะทำให้ผู้ชมมีอารมณ์ร่วมที่ไม่ใช่แค่ความตื่นเต้นมากขึ้น แต่ก็เป็นได้ที่ผู้กำกับ-เขียนบทของเรื่องเอง เลือกจะเดินหน้าไปในทิศทางเดียว
ซึ่งก็ต้องให้เครดิตกับบทที่วางปมไว้ได้น่าติดตาม สร้างเงื่อนไข จุดพลิกผันต่าง ๆ เป็นระยะ ๆ ทำให้ผู้ชมจดจ่อกับสถานการณ์ที่ดำเนินไป แบบไม่วางตา กระทั่งตอนที่จะขึ้นเครดิตในตอนจบ ก็ยังอุตส่าห์ที่ดึงอารมณ์กลับมาให้ผู้ชมที่กำลังเดินออกจากโรงพร้อมกับวางปมทิ้งไว้อีกครั้ง แต่ไม่ใช่ในแบบที่ทำให้งงงวย หากแต่ทำให้เห็นอีกด้านหนึ่งของตัวละครบางตัว
ตำหนิบางรอยที่เกิดขึ้น ทำให้เป็นภาพยนตร์ไม่ถึงกับเหนือชั้นแบบ Infernal Affairs แต่หากมองว่าเป็นภาพยนตร์เลือกที่จะสร้างความบันเทิง ในความเป็นภาพยนตร์แอ็คชั่น หักเหลี่ยม ระทึก ตื่นเต้น แบบไม่ต้องสนเส้นทางสายอื่น Cold War พาตัวเองเดินมาถูกทาง ทำได้อย่างที่ต้องการ และมีความชัดเจนในตัวเอง
ปฏิทรรศน์ฝาแฝด
ในวิชาฟิสิกส์ ปฏิทรรศน์ฝาแฝด (Twin paradox) เป็นการทดลองในจินตนาการของทฤษฎีสัมพัทธภาพพิเศษ เกี่ยวกับมนุษย์ผู้หนึ่งได้เดินทางไปในอวกาศด้วยจรวดความเร็วสูงแล้วกลับมายังโลก เมื่อกลับมาแล้วพบว่ามนุษย์คนนั้นมีอายุน้อยกว่าฝาแฝดของตัวเองที่อาศัยอยู่บนโลกตลอดเวลาจะทำให้ผู้สังเกตที่อยู่บนโลกรู้สึกว่าฝาแฝดที่เดินทางไปกับจรวจความเร็วสูงนั้นจะมีนาฬิกาที่เดินช้ากว่าตน ผลการทำนายครั้งนี้ทำดูเหมือนจะเป็นปริศนาถ้ามองในอีกมุมหนึ่งคือ มองว่าฝาแฝดที่อยู่บนโลกก็กำลังเคลื่อนที่หนีฝาแฝดที่อยู่บนจรวดขณะที่จรวดอยู่นิ่ง ๆ นั่นทำให้ฝาแฝดที่เดินทางไปกับจรวดรู้สึกว่าฝาแฝดที่อยู่บนโลกมีนาฬิกาที่เดินช้ากว่าตน จึงเรียกปัญหานี้ว่า "ปฏิทรรศน์" (paradox) แต่ในความเป็นจริงแล้ว ปัญหานี้ไม่ได้ขัดกันถ้ามองในกรอบของทฤษฎีสัมพัทธภาพเพราะว่าปัญหานี้เป็นปัญหาที่เกิดขึ้นในกรอบที่มีความเร่งทำให้เกิดความเข้ากันไม่ได้ในทฤษฎีสัมพัทธภาพพิเศษ และได้รับการยืนยันว่าเป็นจริงตามการทดลองจริงบนโลก เกี่ยวกับการวัดช่วงเวลาด้วยนาฬิกาที่แม่นยำสองเครื่อง ที่อยู่บนพื้นโลกหนึ่งเครื่อง และอยู่บนเครื่องบินที่บินรอบโลกหนึ่งเครื่อง
เริ่มตั้งแต่พอล เลงเกเวน (Paul Langevin) ในปี 1911 เป็นผู้ที่ได้มีคำอธิบายถึงความแตกต่างหลากหลายกันของปฏิทรรศน์ดังกล่าวเป็นคนแรก คำอธิบายเหล่านี้ "สามารถแบ่งออกได้เป็นคำอธิบายที่มุ่งเน้นไปที่ผลของมาตรฐานที่แตกต่างกันของความพร้อมเพรียง (simultaneity) ในกรอบอ้างอิงที่แตกต่างกันและคำอธิบายที่กำหนดโดยใช้ค่าความเร่งจากการเดินทาง [ที่ได้รับประสบการณ์โดยคู่ฝาแฝดที่เป็นนักเดินทาง] เป็นเหตุผลหลัก ๆ ... "  แม็กซ์ ฟอน เลา (Max von Laue) ได้โต้แย้งในปี 1913 ว่าเมื่อกล่าวถึงการเดินทางของฝาแฝดจะต้องมีการจำแนกให้อยู่ในกรอบอ้างอิงเฉื่อยสองกรอบ, คือ  จะใช้ยานอวกาศ  2  ลำ  ฝาแฝดคนหนึ่งอยู่บนยานลำหนึ่งในเส้นทางขณะขาไปและฝาแฝดคนดังกล่าวจะอยู่บนยานอีกลำในเส้นทางขากลับ, ซึ่งสมมุติให้ว่าจะมีการสลับสับเปลี่ยนยานกันในเที่ยวขาไป กับ ยานในเที่ยวขากลับ กันในทันทีทันใดในตอนที่ยานลำในเที่ยวขาไปได้เดินทางไปถึงจุดหมายปลายทางแล้ว นี่คือเหตุผลสำหรับความแตกต่างของอายุของฝาแฝดทั้งสอง, โดยไม่ต้องเกี่ยวข้องกับความเร่งของยานเลย
ตัวอย่างเฉพาะ
(เพื่อให้เป็นตัวเลขที่ดูง่าย, ยานจะถือว่าบรรลุความเร็วเต็มพิกัดทันทีเมื่อออกเดินทาง ตามความเป็นจริง ก็จะใช้ระยะเวลาใกล้เคียงกับระยะเวลาประมาณ 1  ปี ในการใช้อัตราความเร่งที่ 1 จี เพื่อเพิ่มความเร็วของยาน)
คู่ฝาแฝดทั้งสองจะสังเกตเห็นสถานการณ์ดังต่อไปนี้:
บนโลกตามหลักเหตุผลของการควบคุมการปฏิบัติภารกิจเกี่ยวกับการเดินทางด้วยวิธีนี้: ใน 1 รอบของการเดินทางจะใช้เวลา t = 2d / v = 10 ปีในเวลาของโลก (คือทุกคนบนโลกจะแก่ขึ้นเป็น 10 ปี เมื่อยานได้เดินทางกลับมา) จำนวนของเวลาที่วัดได้จากนาฬิกาบนยานและอายุของนักเดินทางในระหว่างการเดินทางของพวกเขาจะลดลงโดยใช้ตัวคูณ, ซึ่งเป็นส่วนกลับซึ่งกันและกันของตัวคูณลอเรนซ์ (Lorentz factor) ในกรณีนี้ ε = 0.6 และนักเดินทางจะได้อายุเพียง 0.6 × 10 = 6 ปี เมื่อพวกเขาเดินทางกลับมา ลูกเรือของยานก็ยังคงจะคำนวณรายละเอียดของการเดินทางครั้งนี้ของพวกเขาได้จากมุมมองของพวกเขาเอง  พวกเขารู้ว่าเป็นระบบดาวที่อยู่ห่างไกลและโลกกำลังเคลื่อนที่สัมพันธ์กับยานด้วยความเร็ว v ในระหว่างการเดินทาง  ในกรอบที่อยู่นิ่งของพวกเขา ระยะห่างระหว่างโลกและระบบดาวดวงนี้มีค่า εd = 0.6d = 2.4 ปีแสง (การหดตัวของความยาว )(length contraction)), ทั้งการเดินทางในเที่ยวขาไปและขากลับ  ครึ่งหนึ่งของระยะเวลาการเดินทางของแต่ละเที่ยวจะใช้เวลา  และใน 1 รอบการเดินทางใช้เวลา 2 × 3 = 6 ปี  การคำนวณแสดงให้เห็นว่าพวกเขาจะกลับมาถึงบ้านเมื่อมีอายุได้ 6 ปี  ในการคำนวณขั้นสุดท้ายเกี่ยวกับนักเดินทางนี้จะอยู่ในเงื่อนไขข้อตกลงที่สมบูรณ์เมื่อเทียบกับการคำนวณของผู้ที่อยู่บนโลกแม้ว่าพวกเขาจะมีประสบการณ์การเดินทางที่ค่อนข้างจะแตกต่างจากบรรดาผู้ที่อยู่ที่บ้านบนโลกก็ตาม
ถ้าคู่ฝาแฝดที่เกิดมาบนยานในตอนวันที่ยานได้ออกเดินทาง และฝาแฝดคนหนึ่งในนั้นได้ออกเดินทางจากไปด้วยกับยานในขณะฝาแฝดอีกคนหนึ่งได้อยู่ที่โลก, พวกเขาจะได้พบกันอีกครั้งเมื่อฝาแฝดคนที่เป็นนักเดินทางนั้นมีอายุได้ 6 ปี และคู่แฝดคนที่อยู่ที่บ้านบนโลกก็จะมีอายุได้ 10 ปี
หนังสืออ่านเพิ่ม
The ideal clock is a clock whose action depends only on its instantaneous velocity, and is independent of any acceleration of the clock.
อินนาลิลลาฮิวะอินนาอิลัยฮิรอญิอูน
อินนาลิลลาฮิวะอินนาอิลัยฮิรอญิอูน (إِنَّا لِلَّٰهِ وَإِنَّا إِلَيْهِ رَاجِعُونَ) รู้จักกันในอีกชื่อหนึ่งว่า อิสติรญาอ์ (ٱسْتِرْجَاع) เป็นประโยคในโองการที่ 2:156 ในอัลกุรอานที่หมายถึง "แท้จริงพวกเราเป็นกรรมสิทธิ์ของอัลลอฮ์ และแท้จริงพวกเราจะกลับไปยังพระองค์" ประโยคนี้มักใช้ในตอนที่มุสลิมได้ข่าวว่าคนหนึ่งเสียชีวิต
เก้าเอี้ยงจินเก็ง
เก้าเอี้ยงจินเก็ง ( จิ่วหยางเจินจิง) เป็นวิชาฝีมือในนิยายกำลังภายในของกิมย้งเรื่อง มังกรหยก ภาค 2 และ ดาบมังกรหยก โดยปรากฏในเรื่อง มังกรหยกภาค 2 ในตอนท้ายเรื่อง นอกจากนี้ยังพบเห็นได้มากมายในนิยายกำลังภายในเก่า ๆ หลายเรื่อง จนยากจะแยกแยะว่าใครเป็นต้นกำเนิดให้วิชานี้ โดยมีคำเล่าลือว่าวิชานี้เป็นของท่านฮุ่ยเคอที่ได้รับสืบทอดมาจากปรมาจารย์ตั๊กม้อ ซึ่งจะจริงเท็จขนาดไหนยังมิอาจพิสูจน์ได้
การปรากฏ
จากนิยายดาบมังกรหยก วิชาในคัมภีร์เก้าเอี้ยงปรากฏครั้งแรกในตอนที่เอี้ยก้วย เซียวเล้งนึ้ง และก๊วยเซียงไปเที่ยวเล่นบนเขาฮั้วซัว บังเอิญพบเจอกับเซียวเซียงจือ กับ อีเคอซี ที่แอบเข้าไปลักลอบเอาคัมภีร์ลังกาวสูตรจากหอคัมภีร์วัดเสาหลินมา หลวงจีนกั๊กเอี้ยงและเตียกุนป้อ (เตียซำฮงตอนเด็ก) จึงติดตามมาขอทวงคืนคัมภีร์จนทำให้เกิดต่อสู้กัน ตอนนี้เองที่พิสูจน์ได้ว่าเก้าเอี้ยงหนึ่งในวิชาที่กล้าแข็งในสายลมปราณ จากปากคำของเอี้ยก้วยที่บอกว่า วิชาตัวเบาของหลวงจีนรูปนี้ ไม่แน่จะเหนือกว่าเรากับเล้งยี้ แต่ยังฉุดบุรุษหนุ่มอีกผู้หนึ่ง ถึงกับวิ่งตามหน้าผาไหล่เขาด้วยความรวดเร็วปานเหินบิน ความลึกล้ำของกำลังภายใน ต้องทัดเทียมอิดเต็งไต้ซือ ก๊วยแป๊ะแปะได้ทีเดียว
เก้าเอี้ยงปรากฏอีกครั้งในเรื่องดาบมังกรหยกในตอนที่เตียบ่อกี้ได้ผ่าตัดช่วยเหลือชะนีแก่ตัวหนึ่ง แล้วพบเจอคัมภีร์ฉบับนี้ในท้องของมัน ซึ่งเตียบ่อกี้ไม่ทราบว่าแท้จริงแล้ว ชะนีตัวนี้เป็นชะนีของอีเคอซีที่แอบเอาคัมภีร์ลังกาวสูตรยัดใส่ไว้ในท้องของมันนั่นเอง
จากเรื่องสำนักพยัคฆ์มังกร เรียกว่าพลังเก้าสุริยัน (九陽神功)
เลดีอเล็กซานดรา อีเธอริงตัน
เลดีอเล็กซานดรา อีเธอริงตัน (Lady Alexandra Etherington)
ประวัติ
ชื่ออเล็กซานดราของเธอนั้นทำให้มีผู้สับสนกับเจ้าหญิงอเล็กซานดรา เลดีโอกิลวี ผู้เป็นพระญาติ ต่อมา เจมส์ คาร์เนกี ผู้เป็นบิดาได้ออกมาแถลงการณ์ว่า ขอให้เรียกอเล็กซานดราว่า เลดีอเล็กซานดรา เพื่อไม่ให้สับสนกับพระนามของเจ้าหญิงอเล็กซานดรา เลดีอเล็กซานดราปรากฏตัวในงานสำคัญต่าง ๆ ของพระราชวงศ์ ซึงเลดีอเล็กซานดราผู้นี้เคยได้รับการสั่งสอนจากสมเด็จพระราชินีนาถเอลิซาเบธที่ 2 แห่งสหราชอาณาจักร ในเรื่องการเดินและการวางตัวในวงสังคม ต่อมาเมื่อ พ.ศ. 2546 โซฟี เคาน์เตสแห่งเวสเซกซ์ พระชายาในเจ้าชายเอ็ดเวิร์ด เอิร์ลแห่งเวสเซกซ์ ได้มีพระประสูติกาลพระธิดาคือเลดีลูอีส วินด์เซอร์ เธอจึงได้รับบทบาทเป็นมารดาทูลหัวอีกด้วย
ตองหมอง
ตองหมอง (O.Ktze) Ohashi. เป็นพืชในวงศ์ Fabaceae ชื่ออื่นๆคือ ต่างหมอง ดอกฮักดาน ตองหมองดาน กระโดนจาน ต่างหนอง ไชหิน เป็นไม้พุ่ม ลำต้นตรง มีขนสีขาว เปลือกลำต้นสีเทานวล แผ่นใบด้านบนสีเขียวแกมเทา ด้านล่างสีขาวนวล ที่ผิวใบมีขนสั้นๆขึ้นหนาแน่นทั้ง 2 ด้าน  ดอกช่อแบบกระจะ กลีบดอกสีม่วงแดง ผล เป็นฝักแบน มีขน คอดเป็นข้อ
ยอดและฝักอ่อนรสฝาด กินเป็นผักได้ ทางจังหวัดอุบลราชธานี ราก ต้มน้ำดื่ม แก้โรคกระเพาะอาหาร ยอดและใบ ต้มน้ำดื่ม แก้บิด ท้องร่วง แก้ตกเลือด ปวดเอว ใบนำมาตากแห้งบดเป็นยารักษาเบาหวาน
พ.ศ. 2544
พุทธศักราช 2544 ตรงกับปีคริสต์ศักราช 2001 เป็นปีปกติสุรทินที่วันแรกเป็นวันจันทร์ ตามปฏิทินเกรกอเรียน และเป็น
คิม ย็อน-จา
คิม ย็อน-จา  เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
สมเด็จพระมหาสังฆราช (เนิล เตียง สุวณฺณเกสโร)
ต่อมาเมื่อ พ.ศ.2378 ได้บรรพชาเป็นสามเณรที่วัดมหาธาตุท่าพระจันทร์ กรุงเทพ ศึกษาเล่าเรียนพระปริยัติธรรมเรื่อยมาและเข้าสอบเปรียญ 1-2 ถึงเปรียญ 9 ใน พ.ศ. 2388 และได้อุปสมบทเป็นนาคหลวงในสมัยรัชกาลที่ 3 เมื่อ พ.ศ. 2388 ปีเดียวกัน
ต่อมาเมือพระองค์ด้วงได้ครองราชย์สมบัติในกัมพูชาได้นิมนต์พระภิกษุเที่ยงไปสืบศาสนาในกัมพูชาในกัมพูชาเมื่อ พ.ศ. 2393 ท่านได้เลื่อนสมณศักดิ์จนได้เป็นพระสังฆราชเมื่อ พ.ศ. 2402 ท่านมีบทบาทในการบูรณะวัดโบราณ และสร้างวิหารพระแก้วมรกต และสร้างวัดเพิ่มเติมขึ้น ท่านสิ้นพระชนม์เมื่อ 2 ตุลาคม พ.ศ. 2426
คิม ย็อน-จา
แหล่งข้อมูลอื่น
1943
พายุชานชาน
ชานชาน (ชื่อเล่นของผู้หญิง) เป็นชื่อพายุหมุนเขตร้อนในรายชื่อชุดที่ 1 ลำดับที่ 18 ของมหาสมุทรแปซิฟิกตะวันตกฝั่งเหนือ ส่งโดยฮ่องกง พายุชานชานนั้นอาจหมายถึง
โรงเรียนยางวิทยาคม
โรงเรียนยางวิทยาคม เป็นโรงเรียนประจำตำบลยาง อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนดงใหญ่วิทยาคม รัชมังคลาภิเษก ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ
ประวัติโรงเรียน
โรงเรียนยางวิทยาคม ก่อตั้งเมื่อ ปี พ.ศ. 2536 เป็นสาขาของโรงเรียนดงใหญ่วิทยาคม รัชมังคลาภิเษก แรกเริ่มมีจำนวนนักเรียน 90 คนโดยมี นายสังคม โคตรสีเขียว เป็นผู้ประสานงาน
ปี พ.ศ. 2540 วันที่ 8 พฤษภาคม พ.ศ. 2540 ได้รับอนุมัติจากกระทรวงศึกษาธิการ ให้จัดตั้งเป็นโรงเรียนมัธยมศึกษา มีชื่อว่า โรงเรียนยางวิทยาคม โดยมี นายสังคม โคตรสีเขียว เป็นอาจารย์ใหญ่คนแรก
ปัจจุบันมีโรงเรียนได้เปิดทำการสอนระดับชั้นมัธยมศึกษาปีที่ 1 - 6 ตามหลักสูตรการศึกษาขั้นพื้นฐาน กระทรวงศึกษาธิการ
อาคาร สถานที่
ประกอบด้วยอาคารเรียนถาวร 3 หลัง อาคารอเนกประสงค์ โรงอาหาร สนามฟุตบอล
หลักสูตร
โรงเรียนยางวิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
สมองบวม
สมองบวม หรือ สมองบวมน้ำ (Cerebral edema) เป็นการสะสมของของเหลวมากเกินปกติ (อาการบวมน้ำ) ในช่องว่างในเซลล์หรือนอกเซลล์ในสมอง โดยทั่วไปแล้วส่งผลให้เกิดความผิดปกติทางประสาท, ความดันในกะโหลกสูง และท้ายที่สุดอาจนำไปสู่การเกิดสมองเลื่อนตัวผิดปรกติ อาการแสดงขึ้นอยู่กับความรุนแรงของการบวมและตำแหน่งที่กระทบ โดยทั่วไปมักเกิดอาการปวดศีรษะ คลื่นเหียน อาเจียน ชัก ง่วงซึม การมองเห็นมีปัญหา มึนงง และในกรณีที่รุนแรงอาจเกิดโคมาและเสียชีวิตได้
ว่านกีบแรด
ว่านกีบแรดหรือว่านกีบม้า เป็นพืชในวงศ์ Marattiaceae เป็นเฟินที่มีหัวอยู่ใต้ดิน หัวใหญ่ ใบที่หลุดออกไปจะทิ้งขั้วไว้มองคล้ายกีบเท้าของแรดหรือควายมาก ใบประกอบแบบขนนกสองชั้น แผ่นใบหนา สีเขียวเป็นมัน มีอับสปอร์สีน้ำตาลแดงสองแถวเรียงกันที่ขอบใบตลอดความยาวใบ  กระจายพันธุ์ในออสเตรเลีย นิวกินี และหมู่เกาะในมหาสมุทรแปซิฟิก
เป็นยาสมุนไพร ฤทธิ์เย็น แก้ไข้ ใบอ่อนกินเป็นผักสด หัวพกไว้ติดตัว เชื่อว่ามีฤทธิ์ทางเมตตามหานิยม หรือใช้ผสมในพิมพ์พระเครื่อง ชาวเผ่าลัวะใช้แช่น้ำดื่มรวมกับต้นมหาสดำใช้แก้ท้องอืด
โรงเรียนบรบือวิทยาคาร
โรงเรียนบรบือวิทยาคาร เป็นโรงเรียนประจำอำเภอแห่งแรกในอำเภอบรบือ (Borabu Wittayakhan school,อักษรย่อ บ.ค. BWK) อำเภอบรบือ จังหวัดมหาสารคาม เป็นโรงเรียนระดับมัธยมศึกษา รูปแบบสหศึกษา ปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ จัดการเรียนการสอนในสายสามัญ ตั้งแต่ช่วงชั้นที่ 3 - 4 (ม.1 - 6) ชั้นประกาศนียบัตรวิชาชีพ และเป็นทำการเรียนการสอนในโครงการห้องเรียนพิเศษวิทยาศาสตร์-คณิตศาสตร์ (Gifted Program) ของ สสวท โรงเรียนมาตรฐานสากล (World-Class Standard School) ปัจจุบันมีจำนวนนักเรียนรวมทุกระดับชั้นประมาณ 2,522 คน บุคลากรทางการศึกษาอีกประมาณ 120 คน
ประวัติโรงเรียน
โรงเรียนบรบือวิทยาคาร เป็นโรงเรียนมัธยมศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ ตั้งขึ้นเมื่อวันที่ 7 เมษายน พ.ศ. 2514 ตั้งอยู่เลขที่ 59 ถนนแจ้งสนิท หมู่ที่ 3 คุ้มศรีพิลา ตำบลหนองสิม อำเภอบรบือ จังหวัดมหาสารคาม เนื้อที่ทั้งหมด 50 ไร่ ปีแรกได้รับอนุมัติให้เปิด 2 ห้องเรียน โดยอาศัยอาคารเรียนชั่วคราว ของโรงเรียนบ้านบรบือ (บรบือราฏร์ผดุง) เป็นสถานที่เรียนชั่วคราว ปีงบประมาณ 2515 โรงเรียนได้รับงบประมาณในการก่อสร้างอาคารและอาคารประกอบรวม 1 ชุด จึงทำให้ย้ายนักเรียนจาก โรงเรียนบ้านบรบือ (บรบือราษฎร์ผดุง) มาตั้งอยู่ ณ ที่ตั้งปัจจุบัน
ปีการศึกษา 2542 กิจการของโรงเรียนพัฒนาเป็นอย่างมาก อาทิ ด้านอาคารสถานที่ ด้านสื่อกระบวนการจัดการเรียนการสอน ด้านบุคลากรทางการศึกษา เป็นต้น โดยได้รับความร่วมมือจากผู้ปกครองนักเรียน ตลอดจนองค์กรของภาครัฐและเอกชนเป็นอย่างมาก ทำให้เป็นโรงเรียนที่มีชื่อเสียง และมีนักเรียนจากที่ต่างๆ ประสงค์ที่จะเข้าเรียนที่โรงเรียนบรบือวิทยาคารเป็นจำนวนมากโดยในปีการศึกษา 2542 นี้ โรงเรียนบรบือวิทยาคารได้ทำการจัดการเรียนการสอนตั้งแต่ชั้นมัธยมศึกษาปีที่ 1 - 6 มีจำนวน 54 ห้องเรียน และ ปวช. จำนวน 2 ห้องเรียน รวม 59 ห้องเรียน จำนวนนักเรียน 2,808 คน คณะครู - อาจารย์ 83 คน ขณะนั้นมีท่านผู้อำนวยการ ทองม้วน สิงห์สู่ถ้ำ เป็นผู้อำนวยการโรงเรียนระดับ 9
ปีการศึกษา 2544 โรงเรียนได้เปิดสอนจำนวน 57 ห้องเรียน มีจำนวนนักเรียนทั้งสิ้น 2,237 คน และ คณะครู - อาจารย์ จำนวน 87 คน โดยมีท่านผู้อำนวยการ ไพบูลย์ อนุแสน ดำรงตำแหน่งผู้อำนวยการโรงเรียนระดับ 8